

**Приложение I: Нови инициативи**

| **Nº** | **Наименование** | **Описание[[1]](#footnote-2)** |
| --- | --- | --- |
| **Нови стимули за работни места, растеж и инвестиции** | | |
|  | **Изпълнение на плана за действие на ЕС за кръгова икономика[[2]](#footnote-3)** | **Той съдържа стратегия относно използването, повторната употреба и рециклирането на пластмаси** (незаконодателна инициатива; четвърто тримесечие на 2017 г.)**; предложение за регламент относно минималните изисквания за качество на повторно използваната вода** (законодателна инициатива, вкл. оценка на въздействието, член 192 от ДФЕС; четвърто тримесечие на 2017 г.)**; Преглед по REFIT на Директивата за питейната вода** (законодателна инициатива; вкл. оценка на въздействието, член 192 от ДФЕС; четвърто тримесечие на 2017 г.)**; инициатива за разрешаване на правните, техническите или практическите затруднения в допирните точки между законодателните актове, свързани с химикалите, продуктите и отпадъците** (незаконодателна инициатива; четвърто тримесечие на 2017 г.)**; и рамка за мониторинг на кръговата икономика** (незаконодателна инициатива; четвърто тримесечие на 2017 г.) |
|  | **Многогодишна финансова рамка *(инициативата ще бъде стартирана с перспектива за 2025 г.)*** | **Всеобхватно предложение за бъдещата многогодишна финансова рамка след 2020 г. (второ тримесечие на 2018 г.), следвано от предложения за следващото поколение програми и нови собствени ресурси** (законодателна инициатива, вкл. оценка на въздействието, член 311 от ДФЕС плюс секторните основания; второ тримесечие на 2018 г.) |
|  | **Устойчиво европейско бъдеще *(инициативата ще бъде стартирана с перспектива за 2025 г.)*** | **Документ за размисъл „Към устойчива Европа до 2030 г., последващите действия във връзка с целите на ООН за устойчиво развитие, включително по отношение на Парижкото споразумение относно изменението на климата“** (незаконодателна инициатива; второ тримесечие на 2018 г.) |
| **Свързан цифров единен пазар** | | |
|  | **Доизграждане на цифровия единен пазар** | **Предложение относно справедливостта в отношенията между платформите и предприятията** (законодателна инициатива, вкл. оценка на въздействието; член 114 от ДФЕС; първо тримесечие на 2018 г.)**; инициатива за справяне с предизвикателствата пред онлайн платформите във връзка с за разпространението на фалшива информация** (незаконодателна инициатива, първо тримесечие на 2018 г.)**; и преразглеждане на насоките на Комисията относно анализа на пазара и оценка на значителната пазарна сила в сектора на електронните комуникации** (незаконодателна инициатива; второ тримесечие на 2018 г.) |
| **Устойчив енергиен съюз с ориентирана към бъдещето политика по въпросите на изменението на климата** | | |
|  | **Доизграждане на енергийния съюз** | **Последващи действия относно свързаното със солидарността измерение на енергийния съюз, включително предложение относно общи правила за газопроводи, които навлизат в европейския вътрешен пазар на газ** (законодателна инициатива, вкл. оценка на въздействието, член 194 от ДФЕС; четвърто тримесечие на 2017 г.) |
|  | **Бъдещето на европейската политика в областта на енергетиката и климата (*инициативата ще бъде стартирана с перспектива за 2025 г.*)** | **Съобщение на Комисията относно бъдещата политиката на ЕС в областта на енергетиката и климата, включително относно бъдещето на Договора за Евратом (като се взема предвид Декларация № 54 от пет държави членки, приложена към Заключителния акт на Договора от Лисабон), както и относно евентуалното използване на член 192, параграф 2, втора алинея от ДФЕС** (незаконодателна инициатива; второ тримесечие на 2018 г.) |
| **По-задълбочен и по-справедлив вътрешен пазар със засилена промишлена база** | | |
|  | **Справедливо данъчно облагане в областта на цифровата икономика** | **Предложение за създаване на равнището на ЕС на правила, позволяващи данъчно облагане на печалби, генерирани от многонационални предприятия чрез цифровата икономика** (законодателна инициатива, вкл. оценка на въздействието; членове 113 и 115 от ДФЕС, първо тримесечие на 2018 г.) |
|  | **Пакет относно социалната справедливост** | **Предложение за създаване на европейски орган по въпросите на трудовия пазар (законодателна инициатива; второ тримесечие на 2018 г.); инициатива за достъп до социална закрила на самостоятелно заетите лица с нетипична форма на заетост** (законодателна/незаконодателна инициатива, членове 153—155 и член 352 от ДФЕС, второ тримесечие на 2018 г.)**; инициатива за европейски социалноосигурителен номер, който може да се използва във всички области на политиката, където е приложим** (законодателна инициатива, вкл. оценка на въздействието; второ тримесечие на 2018 г.) **преглед по REFIT на Директивата относно задължението за писмено заявление, с която се установява задължение за работодателя да информира работещите лица относно условията, приложими към договора или към трудовите правоотношения** (законодателна инициатива, вкл. оценка на въздействието, членове 153 и 154 от ДФЕС, четвърто тримесечие на 2017 г.). |
|  | **Верига за доставка на храни в ЕС** | **Предложение за подобряване на веригата за доставка на храни** (законодателна инициатива, вкл. оценка на въздействието; членове 42 и 43 от ДФЕС; първо тримесечие на 2018 г.) |
|  | **Доизграждане на съюза на капиталовите пазари** | **Преразгледана рамка за инвестиционните посредници** (законодателна инициатива, вкл. оценка на въздействието, член 114 от ДФЕС; четвърто тримесечие на 2017 г.)**; план за действие за устойчиво финансиране заедно с регулаторни мерки** (законодателна инициатива, вкл. оценка на въздействието/незаконодателна инициатива, първо тримесечие на 2018 г.)**; инициатива относно финансовите технологии (FinTech)** (незаконодателна инициатива, първо тримесечие на 2018 г.)**; предложение за рамка на ЕС относно колективното финансиране и кредитирането между физически лица** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.)**; Европейска рамка, благоприятстваща обезпечените облигации** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.)**; и инициатива по REFIT за намаляване на пречките пред трансграничното предлагане на алтернативни инвестиционни фондове и ПКИПЦК** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.) |
|  | **По-ефективно законотворчество в областта на единния пазар (*инициативата ще бъде стартирана с перспектива за 2025 г.*)** | **Съобщение относно възможността за допълнително увеличаване на използването на гласуването с квалифицирано мнозинство и на обикновената законодателна процедура по въпросите на вътрешния пазар на основание член 48, параграф 7 от ДЕС** (незаконодателна инициатива; трето тримесечие на 2018 г.) |
| **По-задълбочен и по-справедлив икономически и паричен съюз** | | |
|  | **Доизграждане на Европейския икономически и паричен съюз** | **Предложения за преобразуването на Европейския механизъм за стабилност в Европейски валутен фонд в рамките на правото на ЕС** (законодателна инициатива; четвърто тримесечие на 2017 г.)**; създаване на специален бюджетен ред за еврозоната в рамките на бюджета на ЕС с четири функции: 1) подпомагане на структурните реформи, 2) функция за стабилизация, 3) предпазен механизъм за банковия съюз и 4) инструмент за сближаване за предоставяне на предприсъединителна помощ на държавите членки в подготовката им за присъединяване към еврозоната** (незаконодателна инициатива; четвърто тримесечие на 2017 г.)**; и интегриране в законодателството на ЕС на същността на Договора за стабилност, координация и управление в икономическия и паричен съюз, като се вземе предвид гъвкавостта, заложена в Пакта за стабилност и растеж и отчитана от Комисията от януари 2015 г. насам** (законодателна инициатива, четвърто тримесечие на 2017 г.) |
|  | **Доизграждане на банковия съюз** | **Предложения относно разработването на вторични пазари за необслужвани заеми** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.)**; защита на обезпечените кредитори от неизпълнение на задълженията от страна на кредитополучателите** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.)**; и рамка, благоприятстваща развитието на държавни дългови инструменти, обезпечени с облигации** (законодателна инициатива, вкл. оценка на въздействието; член 114 от ДФЕС; първо тримесечие на 2018 г.) |
|  | **Създаване на длъжността на постоянен и подлежащ на отчетност европейски министър на икономиката и финансите с политическа отговорност (*инициативата ще бъде стартирана с перспектива за 2025 г.*)** | **Съобщение относно евентуалното създаване на длъжността на постоянен европейски министър на икономиката и финансите, който подлежи на демократичен контрол** (незаконодателна инициатива; четвърто тримесечие на 2017 г.) |
| **Търговия: Балансирана и прогресивна търговска политика с цел да се извлекат ползи от глобализацията** | | |
|  | **Изпълнение на стратегията „Търговия за всички“** | **Финализиране на споразуменията с Япония, Сингапур и Виетнам, провеждане на преговори с Мексико и Меркосур и постигане на напредък в преговорите с Австралия и Нова Зеландия, след като Съветът одобри препоръчаните от Комисията мандати** |
| **Пространство на правосъдие и основни права, изградено върху взаимно доверие** | | |
|  | **Доизграждане на Съюза на сигурност** | **Изпълнение на програмата за Съюза на сигурност и напредък в борбата срещу тероризма: предложения за осигуряване на оперативна съвместимост между информационните системи на ЕС в областта на сигурността, управлението на границите и на миграцията** (законодателна инициатива, вкл. оценка на въздействието; членове 74, 77, 79, 85, 87, 88; четвърто тримесечие на 2017 г.)**; предложение за подобряване на трансграничния достъп на правоприлагащите органи до електронни доказателства** (законодателна инициатива, вкл. оценка на въздействието, член 82 от ДФЕС; първо тримесечие на 2018 г.)**; Преглед по REFIT на Регламента относно предлагането на пазара и използването на прекурсори на взривни вещества** (законодателна инициатива, вкл. оценка на въздействието; член 114 от ДФЕС; второ тримесечие на 2018 г.)**; инициативи за улесняване на трансграничния достъп и използването на финансови данни от страна на правоприлагащите органи** (законодателна инициатива, вкл. оценка на въздействието/незаконодателна инициатива; второ тримесечие на 2018 г.) |
|  | **Механизъм за гражданска защита на ЕС** | **Предложение за решение на Европейския парламент и на Съвета относно преразглеждане на Решение № 1313/2013/ЕС за пълноценен механизъм за гражданска защита на Съюза със собствен оперативен капацитет** (законодателна инициатива, член 196 от ДФЕС; четвърто тримесечие на 2017 г.) |
|  | **Разширяване на задачите на новата Европейска прокуратура *(инициативата ще бъде стартирана с перспектива за 2025 г.)*** | **Съобщение относно евентуалното разширяване на задачите на новата Европейска прокуратура с цел включване сред тях на борбата срещу тероризма въз основа на член 86, параграф 4 от ДФЕС** (незаконодателна инициатива; трето тримесечие на 2018 г.) |
|  | **Върховенство на закона *(инициативата ще бъде стартирана с перспектива за 2025 г.)*** | **Инициатива за укрепване на прилагането на принципите на върховенството на закона в Европейския съюз** (незаконодателна инициатива; четвърто тримесечие на 2018 г.) |
| **Към нова политика в областта на миграцията** | | |
|  | **Изпълнение на Европейската програма за миграцията** | **Преразглеждане на общия визов кодекс** (законодателна инициатива; вкл. оценка на въздействието, член 77 от ДФЕС; първо тримесечие на 2018 г.)**; Преразглеждане по REFIT на визовата информационна система** (законодателна инициатива; вкл. оценка на въздействието, членове 77 и 87 от ДФЕС; второ тримесечие на 2018 г.)**; преразглеждане на Регламента за служителите за връзка по въпросите на имиграцията** (законодателна инициатива, вкл. оценка на въздействието; второ тримесечие на 2018 г.) |
| **По-силен участник на световната сцена** | | |
|  | **Изпълнение на Глобалната стратегия** | **Стратегия на ЕС за свързване на Европа и Азия; подновено партньорство с държавите от Латинска Америка и Карибския басейн; и нови рамки за сътрудничество с Индия, Иран и Ирак** (незаконодателни инициативи, първо и второ тримесечие на 2018 г.) |
|  | **Надеждна перспективата за разширяване *(инициативата ще бъде стартирана с перспектива за 2025 г.)*** | **Стратегия за успешното присъединяване на Сърбия и Черна гора като най-добре подготвени кандидатки от Западните Балкани, със специален акцент върху върховенство на закона, основните права, борбата срещу корупцията и организираната престъпност и върху цялостната стабилност на региона** (незаконодателна инициатива; първо тримесечие на 2018 г.) |
|  | **Повече ефективност и последователност при изпълнението на общата външна политика *(инициативата ще бъде стартирана с перспектива за 2025 г.)*** | **Съобщение относно възможността за допълнително увеличаване на използването на гласуването с квалифицирано мнозинство в рамките на общата външна политика на основание член 31, параграф 3 от ДЕС, както и подобряването на съгласуваността на общата външна политика** (незаконодателна инициатива; трето тримесечие на 2018 г.) |
| **Съюз на демократичната промяна** | | |
|  | **Комуникация по европейските въпроси** | **Съобщение относно по-обединен, по-силен и по-демократичен Съюз от гледна точка на комуникацията** (незаконодателна инициатива; второ тримесечие на 2018 г.) |
|  | **„Правим по-малко, но по-ефективно“ *(инициативата ще бъде стартирана с перспектива за 2025 г.)*** | **Съобщение относно допълнителното укрепване на субсидиарността, пропорционалността и по-доброто регулиране в ежедневната работа на Европейския съюз** (незаконодателна инициатива; трето тримесечие на 2018 г.) |
|  | **По-ефективна и демократична Европа (*инициативата ще бъде стартирана с перспектива за 2025 г.*)** | **Съобщение относно възможностите за увеличаване на ефикасността на ръководството на Европейския съюз** (незаконодателна инициатива; трето тримесечие на 2018 г.) |

1. В настоящото приложение Комисията предоставя допълнителна информация, доколкото е на разположение, относно инициативите, включени в нейната работна програма, в съответствие с Междуинституционалното споразумение за по-добро законотворчество. Информацията, предоставена в скоби под описанието на всяка инициатива, е само ориентировъчна и подлежи на промени по време на подготвителния процес, по-специално с оглед на резултатите от процеса на оценка на въздействието. [↑](#footnote-ref-2)
2. Пакетът за кръговата икономика вече беше включен в приложение I към Работната програма на Комисията за 2017 г. [↑](#footnote-ref-3)